CELEX: 32020R1578
Language: hu
Date: 2020-10-29 00:00:00
Title: A Tanács (EU) 2020/1578 végrehajtási rendelete (2020. október 29.) a burundi helyzetre tekintettel hozott korlátozó intézkedésekről szóló (EU) 2015/1755 rendelet végrehajtásáról

30.10.2020   
               
               
                  HU
               
               
                  Az Európai Unió Hivatalos Lapja
               
               
                  L 362/1
               
            
         A TANÁCS (EU) 2020/1578 VÉGREHAJTÁSI RENDELETE
         (2020. október 29.)
         a burundi helyzetre tekintettel hozott korlátozó intézkedésekről szóló (EU) 2015/1755 rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a burundi helyzetre tekintettel hozott korlátozó intézkedésekről szóló, 2015. október 1-jei (EU) 2015/1755 tanácsi rendeletre (1) és különösen annak 13. cikke (4) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2015. október 1-jén elfogadta az (EU) 2015/1755 rendeletet.
                  
               
                     (2)
                  
                  
                     A Tanács által elvégzett felülvizsgálat alapján az (EU) 2015/1755 rendelet I. mellékletében két természetes személy esetében módosítani kell az adatokat.
                  
               
                     (3)
                  
                  
                     Az (EU) 2015/1755 rendelet I. mellékletét ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2015/1755 rendelet I. melléklete az e rendelet mellékletében foglaltak szerint módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező, és közvetlenül alkalmazandó valamennyi tagállamban.
            Kelt Brüsszelben, 2020. október 29-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  HL L 257., 2015.10.2., 1. o.
         
      
      
         
            MELLÉKLET
            Az (EU) 2015/1755 rendelet I. mellékletében „A 2. cikkben említett természetes és jogi személyek, szervezetek és szervek jegyzéke” részben az 1. és a 2. bejegyzés helyébe a következő szöveg lép:
            
               
                            
                        
                        
                           Név
                        
                        
                           Azonosító adatok
                        
                        
                           A jegyzékbe vétel okai
                        
                     
                           „1.
                        
                        
                           Godefroid BIZIMANA
                        
                        
                           Nem: férfi
                           Születési idő: 1968.4.23.
                           Születési hely: Nyagaseke, Mabayi, Cibitoke
                           Állampolgárság: burundi. Útlevélszám: DP0001520
                        
                        
                           Az elnöki hivatal misszióvezetője (»Chargé de missions de la Présidence«), a nemzeti rendőrség volt főigazgató-helyettese. 2019. december 31-én Godefroid Bizimanát rendőrfőbiztossá léptették elő. Felelős a demokrácia aláásásáért, mivel olyan operatív döntéseket hozott, amelyek a Nkurunziza elnök jelöltségének bejelentését követően, 2015. április 26-án kezdődött békés tüntetések irányában aránytalan erő alkalmazásához és erőszakos elnyomó cselekményekhez vezettek.
                        
                     
                           2.
                        
                        
                           Gervais NDIRAKOBUCA, más néven: NDAKUGARIKA
                        
                        
                           Nem: férfi
                           Születési idő: 1970.8.1.
                           Állampolgárság: burundi. Útlevélszám: DP0000761
                        
                        
                           2020 júniusától belügy-, valamint közösségfejlesztési és közbiztonsági miniszter. 2013 májusa és 2019 novembere között az elnöki hivatal (»Présidence«) kabinetfőnöke volt, mely tisztségében a nemzeti rendőrséggel kapcsolatos ügyekért felelt, továbbá 2019 novembere és 2020 júniusa között a nemzeti hírszerző szolgálat főigazgatója volt. Felelős a politikai megoldáskeresés akadályozásáért Burundiban, mivel olyan utasításokat adott, amelyek aránytalan erő alkalmazásához, erőszakos cselekményekhez, elnyomó cselekményekhez és a nemzetközi emberi jogi normák megsértéséhez vezettek a Nkurunziza elnök jelöltségének bejelentését követően, 2015. április 26-tól kezdve demonstráló tüntetőkkel szemben, többek között 2015. április 26-án, 27-én és 28-án, Bujumbura Nyakabiga és Musaga körzetében.”